કાર્ય પ્રમાણમાં ઘણું નાનું હોય તેને સંપન્ન કરવું પણ ઘણું સહેલું હોય, વળી તે બહુ મહત્ત્વનું ન હોય કે તાકીદનું ન હોય, તેને સંપન્ન કરવામાં પ્રમાણમાં ઘણો ઓછો સમય વ્યય થતો હોય; તેમ છતાં આવા નાના- નાના કામોનો જો સંચય થતો રહે તો એક તબક્કે, તમે મૂંઝાઈ જાઓ એટલાં કામોનો ખડકલો થતો રહે અને તમે એ સંપન્ન કરવા જતાં તમારો, ઉદ્યોગની રણનીતિ સંબંધી નિર્ણયો લેવાનો અમૂલ્ય સમય વેડફાઈ જાય. દા. ત. તમારા વ્યાવસાયિક પ્રવાસ માટે એરલાઈન્સ બુકિંગ કરાવવું, તમારી હોટેલ ‘બુક’ કરવી, કોઈક વ્યવસાયિક કોન્ફરન્સમાં હાજરી આપવા તેનું રજિસ્ટ્રેશન કરાવવું ઈત્યાદિ નાના કામો અન્ય વ્યક્તિઓને સોંપી શકાય.